**Pjesma o šumi**

**Šuma je stan za ptice,**

**igralište za vjeverice.**

**U njoj mirišu ciklame,**

**rastu u društvu ili same.**

**Šuma se mijenja i živi.**

**Zaklon je srni, skrovište gljivi.**

**Izvor ljepote, uzbuđenja,**

**šuma se mijenja,**

**šuma se mijenja…**

**Najljepše je dan ljetni,**

**Provesti u šumskoj šetnji.**

**Čekaju nas iznenađenja,**

**jer šuma se mijenja,**

**šuma se mijenja!**

Odgovori na pitanja u svoju bilježnicu!

1. O čemu govori ova pjesma?
2. Koje životinje se spominju u pjesmi?
3. U koje godišnje doba je u šumi najljepše?
4. Pronađi i ispiši iz pjesme dvije imenice.
5. Pronađi i ispiši iz pjesme dva glagola.
6. Nacrtaj šumu u proljeće.